CELEX: 32007D0559
Language: sk
Date: 2007-08-02 00:00:00
Title: 2007/559/ES: Rozhodnutie Komisie z  2. augusta 2007 , ktorým sa mení a dopĺňa rozhodnutie 2003/467/ES, pokiaľ ide o vyhlásenie, že určité správne oblasti Poľska sú úradne bez výskytu enzootickej leukózy dobytka [oznámené pod číslom K(2007) 3657] (Text s významom pre EHP )

14.8.2007   
            
            
               SK
            
            
               Úradný vestník Európskej únie
            
            
               L 212/20
            
         
      ROZHODNUTIE KOMISIE
   
   z 2. augusta 2007,
   ktorým sa mení a dopĺňa rozhodnutie 2003/467/ES, pokiaľ ide o vyhlásenie, že určité správne oblasti Poľska sú úradne bez výskytu enzootickej leukózy dobytka
   [oznámené pod číslom K(2007) 3657]
   (Text s významom pre EHP)
   (2007/559/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej prílohu D kapitolu I písm. E,
   keďže:
   
               (1)
            
            
               V prílohe D k smernici 64/432/EHS sa stanovuje, že pri spĺňaní určitých podmienok stanovených v tejto smernici sa môže územie členského štátu alebo časti členského štátu, pokiaľ ide o stáda hovädzieho dobytka, považovať úradne za územie bez výskytu enzootickej leukózy dobytka.
            
         
               (2)
            
            
               Zoznamy regiónov členských štátov vyhlásené ako oblasti bez výskytu enzootickej leukózy dobytka sú stanovené v rozhodnutí Komisie 2003/467/ES z 23. júna 2003, v ktorom sa niektorým členským štátom a regiónom členských štátov úradne uznáva štatút oblasti bez výskytu tuberkulózy, brucelózy a enzootickej bovinnej leukózy, pokiaľ ide o stáda hovädzieho dobytka (2).
            
         
               (3)
            
            
               Pokiaľ ide o Poľsko, „powiat“ je hlavnou územnosprávnou oblasťou uvedenou v článku 2 ods. 2 písm. p) smernice 64/432/EHS. V nezverejnenej prílohe X/25 k rozhodnutiu Komisie 2005/176/ES z 1. marca 2005 o stanovení písomnej podoby a kódov na oznamovanie chorôb zvierat podľa smernice Rady 82/894/EHS (3) je powiat zaradený do príslušnej vyššej územnosprávnej jednotky „vojvodstvo“.
            
         
               (4)
            
            
               Poľsko predložilo Komisii dokumentáciu, v ktorej preukazuje plnenie príslušných podmienok stanovených v smernici 64/432/EHS, pokiaľ ide o určité powiaty v Poľsku, ktoré môžu byť úradne uznané za oblasti bez výskytu enzootickej leukózy dobytka.
            
         
               (5)
            
            
               Po preskúmaní dokumentácie predloženej Poľskom by dané powiaty v Poľsku mali byť uznané za oblasti tohto členského štátu úradne bez výskytu enzootickej leukózy dobytka.
            
         
               (6)
            
            
               Rozhodnutie 2003/467/ES by sa malo preto zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha III k rozhodnutiu 2003/467/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 2. augusta 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64. Smernica naposledy zmenená a doplnená smernicou 2006/104/ES (Ú. v. EÚ L 363, 20.12.2006, s. 352).
   
      (2)  Ú. v. ES L 156, 25.6.2003, s. 74. Rozhodnutie naposledy zmenené a doplnené rozhodnutím 2007/399/ES (Ú. v. EÚ L 150, 12.6.2007, s. 11).
   
      (3)  Ú. v. EÚ L 59, 5.3.2005, s. 40. Rozhodnutie zmenené a doplnené rozhodnutím Komisie 2006/924/ES (Ú. v. EÚ L 354, 14.12.2006, s. 48).
   
      PRÍLOHA
      V kapitole 2 prílohy III k rozhodnutiu 2003/467/ES sa druhý odsek, ktorý sa týka Poľska, nahrádza takto:
      „V Poľsku:
      
                  —
               
               
                  Vojvodstvo Dolnośląskie
                  
                              Powiaty:
                           
                           
                              Bolesławiecki, Jaworski, Jeleniogórski, Jelenia Góra, Kamiennogórski, Legnicki, Legnica, Lubański, Lubiński, Lwówecki, Polkowicki, Wołowski, Zgorzelecki, Złotoryjski.
                           
                        
            
                  —
               
               
                  Vojvodstvo Łódzkie
                  
                              Powiaty:
                           
                           
                              Brzeziński, Łaski, Łódzki, Łódź, Opoczyński, Pabianicki, Pajęczański, Piotrkowski, Piotrków Trybunalski, Poddębicki, Rawski, Skierniewicki, Skierniewice, Tomaszowski, Wieluński, Zduńskowolski.
                           
                        
            
                  —
               
               
                  Vojvodstvo Małopolskie
                  
                              Powiaty:
                           
                           
                              Brzeski, Bocheński, Chrzanowski, Gorlicki, Miechowski, Myślenicki, Oświęcimski, Olkuski, Tarnowski, Tarnów, Wielicki.
                           
                        
            
                  —
               
               
                  Vojvodstvo Podkarpackie
                  
                              Powiaty:
                           
                           
                              Bieszczadzki, Brzozowski, Jasielski, Krośnieński, Krosno, Leski, Leżajski, Łańcucki, Rzeszowski, Rzeszów, Sanocki, Strzyżowski.
                           
                        
            
                  —
               
               
                  Vojvodstvo Śląskie
                  
                              Powiaty:
                           
                           
                              Będziński, Bielski, Bielsko Biała, Bytom, Chorzów, Cieszyński, Częstochowski, Częstochowa, Dąbrowa, Gliwicki, Gliwice, Jastrzębie Zdrój, Jaworzno, Katowice, Kłobucki, Lubliniecki, Mikołowski, Mysłowice, Myszkowski, Piekary Śląskie, Pszczyński, Raciborski, Ruda Śląska, Rybnicki, Rybnik, Siemianowice, Sosnowiec, Świętochłowice, Tarnogórski, Tychy, Tyski, Wodzisławski, Zabrze, Zawierciański, Żory, Żywiecki.
                           
                        
            
                  —
               
               
                  Vojvodstvo Świętokrzyskie
                  
                              Powiaty:
                           
                           
                              Buski, Jędrzejowski, Kazimierski, Kielecki, Kielce, Konecki, Opatowski, Ostrowiecki, Pińczowski, Sandomierski, Skarżyski, Starachowicki, Staszowski, Włoszczowski.
                           
                        
            
                  —
               
               
                  Vojvodstvo Wielkopolskie
                  
                              Powiaty:
                           
                           
                              Jarociński, Kaliski, Kalisz, Kolski, Koniński, Konin, Krotoszyński, Słupecki, Turecki, Wrzesiński.“